ንዝብል ሕቶ ብወገን መንግስቲ ኤርትራ ዛጊት ወግዓዊ መግለጺ ኣይተወሃበን። ሚኒስትሪ ጉዳያት ወጻኢ ኢትዮጵያ ግን ስሩዕን ንቡርን ሕጋዊ ናይ ኣቑሑን ሰብን ምንቅስቓስ ቅጥዒ ይዳሎ ምህላው እዩ ሓቢሩ። ቀጺሉ'ውን ቀዳማይ ሚኒስተር ኣብዪ ኣሕመድ ብዛዕባ'ቲ ጉዳይ ምስ ተሓተ፡ እቲ ናይ ምዕጻው ስጉምቲ ብሰንኪ ጸጥታዊ ስግኣታት ዝተወስደ ምንባሩ ተዛሪቡ ነይሩ። እቲ ጸጥታ ካብቶም ኣብ ክልቲአን ሃገራት ዝነበሩ ተቓወምቲ ጉጅለታት ዝምንጩ ምዃኑ'ውን ከይጠቐሰ ኣይሓለፈን። ክልቲኦም ወገናት እቲ ምዕጻው ግዜኣዊ ምዃኑንን ቀልጢፉ ክኽፈት ምዃኑን'ዮም ክእምቱ ጸኒሖም። ይኹን እምበር፡ እቲ ቀልጢፉ ክኽፈት እዩ ተባሂሉ ዝተኣወጀ ዶብ ኤርትራን ኢትዮጵያን ክሳብ ሕጂ ኣይተኸፍተን ዘሎ። ባይቶ ጸጥታ ሕቡራት ሃገራት፡ ኣብ ልዕሊ ኤርትራ ንኣስታት ትሸዓተ ዓመታት ኣንቢርዎ ዝነበረ እገዳ ብሙሉእ ድምጺ ምስ ኣልዓሎ፡ ኣብ ዝተፈላለየ ከባቢታት ኤርትራን ኣብ ፈቐዶ ስደትን ዝነብር ህዝቢ ኤርትራ ሓንጎፋይ ኢሉ'ዩ ተቐቢልዎ። እቲ እገዳ ምስተላዕለ ከኣ ኣብ ኤርትራ ኩለንትናዊ ለውጢ ክመጽእ ትጽቢት እኳ እንተነበሮም፤ ከምቲ ዝተመነዩዎ ቁጠባዊ ይኹን ማሕበራዊ ምዕባለታት ከምዘይመጽአ ብዙሓት ወገናት ይገልጹ። ንምዝኽኻር ዝኣክል፡ ገለ ኣብ 2019 ካብ ዝተራእዩ ቀንዲ ፈጻመታት ብመቓን ግዜ ነቕርበልኩም። ምንጪ ስእሊ, Eritrea MOI መግለጺ ስእሊ, ምርኢት ኣብ ጽምብል መዓልቲ ናጽነት ኤርትራ ጥሪ ንኤርትራን ኢትዮጵያን ዘራኽብ ዶብ ኦምሓጀር- ሑመራ ብ7 ጥሪ ተኸፊቱ። እቲ ዕጹው ኮይኑ ዝጸንሐ ዶብ፣ ፕረዚደንት ኤርትራ ኣቶ ኢሳይያስ ኣፈወርቅን ቀዳማይ ሚኒስተር ኢትዮጵያ ኣብይ ኣሕመድን መሪቖም ከፊቶሞ። ኣብቲ ኣጋጣሚ፡ ንፈለማ እዋን፡ ኣቦመንበር ህወሓትን ፕረዚደንት ክልል ትግራይን ዝኾነ ደብረጽዮን ገብረሚካኤል (ዶክተር) ናብ ወሽጢ ኤርትራ ዝኣተወሉን፡ ምስ ፕረዚደንት ኢሳይያስ ኢድ ንኢድ ተተሓሒዞም ክላዘቡ ዝተራእዩሉን ተስፋ ዕርቅን ሰላምን ዝፈጠረ ነበረ። ''ቅዋም እንተዝህሉ .
